รู้สึกเหมือนมีอะไรอยู่ในคอ เพราะเวลากลืนอะไรก็ตามหรือดื่มน้ำ จะได้กลิ่นแล้วรสของอะไรไม่รู้อยู่ภายใน เหมือนก้อนเหม็นสีเหลืองแต่ไม่แน่ใจว่าใช่หรือไม่ เป็นมาหนึ่งสัปดาห์ที่รู้สึกว่ามีอะไรอยู่ภายในคอ รสชาติของน้ำลายรู้สึกไม่เหมือนเดิม ไม่แน่ใจว่ากำลังเป็นอะไร
สวัสดีค่ะ อาการรู้สึกเหมือนมีอะไรอยู่ในคอทำให้รสชาติของน้ำลายเปลี่ยนไป อาจจะเกิดจาก หลังการรับประทานอาหารบางชนิดที่มีรสดังกล่าว การมีกรดไหลย้อนขึ้นมาในปาก การมีแผลในปากแล้วมีเลือดหรือหนองไหลออกมาทำให้รู้สึกมีรสชาติขมๆ การมีฟันผุหรือเหงือกอักเสบแล้วมีการติดเชื้อแบคทีเรียร่วมด้วย ทำให้มีการสร้างกลิ่นหรือรสแปลกๆออกมาในเบื้องต้น ควร รับประทานอาหารอ่อนๆและสุกสะอาด ดื่มน้ำเปล่าสะอาดมากๆ ไม่กินแล้วลงนอนทันที รักษาความสะอาดในช่องปากให้ดีสังเกตอาการ ถ้ามีแผลในปาก มีฟันผุ (อาจต้องไปตรวจสุขภาพฟันประจำปี) หรือมีอาการแสบร้อนกลางอก จุกแน่น กลืนลำบากด้วย ควรไปพบแพทย์